Tomas Dambrauskas

Tomas Dambrauskas (1899 m. spalio 14 d., senuoju stiliumi spalio 2 d., Rūdoje, Gižų valsčius – 1943 m. balandžio 21 d. Vorkutos lageryje, Komija, Rusija) – Lietuvos žurnalistas, redaktorius, Kretingos burmistras, savivaldybininkas.

 Biografija 
Mokėsi Marijampolės gimnazijoje. Spaudoje bendradarbiavo nuo 1920 m. 1922–1923 m. „Lietuvos žinios“ korespondentas, pranešdavo žinias iš lietuvių–lenkų fronto. 1924–1927 m. bendradarbiavo leidiniuose „Rytas“, „Rygos balsas“, JAV lietuvių laikraštyje „Vienybė“. 1928 m. faktiškai redagavo laikraštį „Šiaulietis“. 1931 m. organizavo ir redagavo pirmąjį Palangos laikraštį „Palangos pajūris“. 1934 m. laikraščio „Lietuvos aidas“ korespondentas Kretingoje, bendradarbiavo „Lietuvos keleivyje“, „Tautos ūkyje“, „Trimite“, „Žemaičių prieteliuje“. 1934 m. priimtas į Lietuvos žurnalistų sąjungą. Pasirašinėjo slapyvardžiu P. A. Rūstusis.

Dirbo policijos tarnautoju Šiauliuose. Nuo 1930 m. Kretingos miesto valdybos sekretorius, burmistro padėjėjas. 1934–1940 m. Kretingos miesto burmistras, Kretingos apskrities tarybos narys, nuo 1935 m. – apskrities tarybos pirmininkas. Jo vadovavimo metu pastatyta moderni šešių skyrių pradinė mokykla (1939 m. tapusi valstybinės Šventosios Vytauto Didžiojo gimnazijos Kretingos padaliniu), miesto taryba nutarė įsigyti ir modernizuoti Kęstučio gatvėje buvusią elektros stotį. Šalia jos pastatyta nauja gaisrinė, o antrame pastato aukšte įsikūrė burmistras ir miesto valdyba. Burmistro rūpesčiu miestui buvo užsakytas naujas herbas – išdidžiai stovintis liūtas (autorius Antanas Aleksandravičius).Julius Kanarskas. Kretingos burmistrai. - Pajūrio naujienos - 1994, lapkričio 22. - P. 2 

Aktyvus visuomeninių organizacijų narys. Lietuvos šaulių sąjungos Kretingos būrio valdybos pirmininkas,Trimitas - 1931, gruodžio 24. - P. 1035 1935–1940 m. – Lietuvių tautinio jaunimo „Jaunoji Lietuva“ sąjungos Kretingos rajono valdybos spaudos ir propagandos vadovas,Lietuviai tautininkai – komunistų kankiniai. - Čikaga, 1988. - P. 36 Lietuvių tautininkų sąjungos Kretingos miesto apylinkės valdybos narys,Vakarai - 1939, kovo 3. - P. 4 1938 m. – Lietuvos nepriklausomybės 20-mečio minėjimo šventės Kretingos komiteto pirmininkas,Lietuvos Nepriklausomybės dvidešimtmetis Kretingoje. - Vakarai - 1939, vasario 20. - P. 4 Šv. Vincento Pauliečio draugijos Kretingos skyriaus revizijos komisijos narys.Kas katalikams žinotina. - Kretinga: Pranciškonų vienuolynas, 1935. - P. 28Šv. Vincento Pauliečio draugijos Kretingos skyriaus darbai. - Kretinga, 1938. - P. 15

1940 m. liepos 14 d. suimtas. Kalintas Kretingoje, Kaune, Vilniuje. 1941 m. kovo 1 d. nuteistas 8 metams lagerio, birželį iš Lukiškių kalėjimo išvežtas į Vorkutpečlagą (Komija).Lietuvos gyventojų genocidas, 1939–1941. - Vilnius: Lietuvos gyventojų genocido ir rezistencijos tyrimų centras, 1999. - T. 1 (A-Ž). - P. 222

 Šaltiniai 

 Nuorodos 
 Tomas Dambrauskas / parengė Julius Kanarskas. - Kretingos personalijų žinynas: Kretingos rajono savivaldybės Motiejaus Valančiaus viešoji biblioteka. - 2006

Kategorija:Lietuvos burmistrai
Kategorija:Lietuvos redaktoriai